Gandia acaba el Programa d'Actuació Aïllada de Sanxo Llop i té enllestides les actuacions preparatòries per a finalitzar la resta del Polígon
04 maig 2021

## Gandia acaba el Programa d'Actuació Aïllada de Sanxo Llop i té enllestides les actuacions preparatòries per a finalitzar la resta del Polígon04 maig 2021Última actualització: 04 maig 2021

![](../gestion/img/b516ac439fb868d14bbe825d780cc18e2dae9a5f54c8a50c52eefd405fd092d5.jpeg)  
  

El **vicealcalde i regidor d’Urbanisme, Josep Alandete**, ha anunciat que el seu Departament ja té enllestit el plec de prescripcions tècniques i clàusules administratives per tal de finalitzar el polígon industrial i de serveis de Sanxo Llop.

Recentment s’ha resolt el Programa d’Actuació Aïllada de la parcel·la situada davant de l’hospital que ja incorpora dos restaurants, una funerària i distints comerços tot allò per tal de donar servei a l’Hospital Sant Francesc de Borja.

Cal recordar que el Sector Sanxo Llop respon a un àmbit de 300.273 m2 emplaçat a un lloc estratègic de la ciutat amb una connexió excel·lent amb el Port de Gandia, l’AP 7 i la resta de xarxes supramunicipals de la Comarca. En l’actualitat disposa de més de 60 parcel.les entre 1.000 i 19.000 m2 que poden albergar des d’usos industrials, terciaris i de serveis necessaris per tal de revitalitzar el teixit productiu de Gandia i la Safor.

Alandete ha destacat que les obres que  s’han acabat ara “_corresponen al sector destinat a donar servei al Hospital Francesc de Borja que arrancarà durant aquesta legislatura. A partir d’ara, els establiments interessats ja poden instal·lar-se d’acord amb els usos comercials contemplats en el projecte d’urbanització del polígon”._

D’altra banda, aquest mes començaran les obres de soterrament de les línies elèctriques soterrànies de la Subestació Nord cap a la nova Subestació de Sanxo Llop que també iniciarà la seua construcció de manera imminent.

[Twittear](https://twitter.com/share)